Жак Таюро
Песен

Превод от френски: Кирил Кадийски, 2004

chitanka.info

Щом ти, о моя фея,

извърнеш взор към мен,

аз чувствам — не живея,

а гасна покосен.

А после, отегчена

отвърнеш ли очи,

от нова рана стена,

животът ми горчи.

Каква ли тук отвара

да пия? Няма цяр.

В мен рана се отваря

и пари като жар.

Но лек и да открия,

ще бъда пак в затвор —

ах, тъмната килия

на тъмния ти взор.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.